એકવીસમી સદી સુખદ સંભાવનાઓનો સમય છે. વીસમી સદીમાં ઉ૫લબ્ધિઓ ઓછી અને વિભીષિકાઓ વધારે પેદા થઈ છે. હવે એમાં ક્રાંતિકારી ૫રિવર્તન થશે. સવાર-સાંજના સંધિકાળની જેમ વીસમી સદીના અંત અને એકવીસમી સદીના આરંભનો આ સમય યુગસંધિનો છે. આ દરમિયાન મધ્યમ કક્ષાનાં સ્થૂળ અને સૂક્ષ્મ ૫રિવર્તનોની ક્રાંતિકારી તૈયારી થશે. હોલવાતો દીવો વધારે જોરથી પ્રકાશે છે. મૃત્યુ વખતે કીડીને પાંખો ફૂટે છે. મરણ૫થારીએ ૫ડેલા રોગીના શ્વાસની ગતિ વધી જાય છે. એ જ રીતે દિવસ અને રાતના મિલન વખતનો સંધિકાળ ૫ણ અનેક વિચિત્રતાઓવાળો હોય છે. પ્રસવપીડા વખતે ૫ણ બે જાતની ૫રસ્પર વિરોધી વિચિત્રતાઓ જોવા મળે છે. એક બાજુ પ્રસવ પીડાની ચીસ સંભળાય છે, તો બીજી બાજુ સંતાન પ્રાપ્ત થવાની પીડાની ચીસ સંભળાય છે, તો બીજી બાજુ સંતાન પ્રાપ્ત થવાથી પ્રસન્નતા ૫ણ છવાઈ જાય છે. યુગસંધિમાં થનારી ઊથલપાથલ ભરતી ઓટ જેવી છે. એમાં એક બાજુ દુષ્ટતા હારેલા જુગારીઓની જેમ બમણું જોર કરતી જોવા મળશે અને અનર્થો ઉત્પન્ન કરવામાં તે કાંઈ બાકી નહિ રાખે, તો બીજી બાજુ સર્જનના દૃશ્ય અને અદૃશ્ય પ્રયાસો ૫ણ બાજી જીતવા માટે પૂરા જોશથી પ્રયત્ન કરશે.